de da da de da da da en en sv da da sv da da da eu en da da da da da da da da sv da da da da da da da da da da da da da de da en da da da da da da sv en en nl nl da en da de de en en nl en en nl nl sv en da de de en en nl en en nl sv en da de de en en nl en en sv nl da en da de da en en nl en en nl sv en da da da en en nl en en nl nl sv en da da da en en nl en en nl nl sv en da de de en en nl en en nl nl da en da de de en en nl en en nl nl da en da de de en en nl en en nl nl sv en da de nl it sv da da en id da da nn sl da id fr en da de en da
Bloggen om Danmark, Danskerne og Danskheden
Alle huse SKAL være ens …
Udgivet den 11. januar 2017 af admin
Man tror det er løgn, men den er god nok.
I Ringsted midt på Sjælland ligger bebyggelsen Nonnedalen, hvor alle husene er røde – på nær et eneste, der er beige. Det er de andre beboere mildest talt ikke glade for. Lokalplanen siger nemlig, at husene i Nonnedalen SKAL være røde, men der er altså blevet givet dispensation til dette ene beige hus.
Det er de andre beboere godt vrede i skralden over. For de vil bo i et område, hvor alle huse er helt ens pånær altså lige husnumret.
Så det må da også være irriterende ikke at få lov til – i laveste fællesnævners mest kedelige Jantelovs-navn – at være helt ens (ps. ironi er anvendt, hvis nogen ellers skulle være i tvivl).
Danmarksbloggen ryster på hovedet af, at visse mennesker – i en verden med krig, flygtningestrømme, terror, ulighed, miljøkatastrofer m.m. – kan gå så meget op i FARVEN på mursten …
Men måske det hænger sammen med, at verden netop er så uoverskuelig, at de mennesker kun kan føle tryghed i deres lille, røde murstens-ghetto? I så fald må Danmarksbloggen neddele, at den i reglen ikke er tilhænger af farven beige. Det er en farve, der er både fesen og kønsløs, men lige her er beige i dén grad i orden.
For det du´r ikke at gemme sig og søge ensretningen. Vi skal omfavne verden og mangfoldigheden. Alle farverne.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Hverdagsliv i Danmark | Tagget beige hus, ens, huse, Nonnedalen, Ringsted | Skriv et svar
Natur til alle – eller huse til de få?
Udgivet den 25. februar 2015 af admin
Venstre synes, at det skal være muligt at bygge flere huse ude i vandkanten ved de danske kyster. Den såkaldte 300 meter-grænse skal skrottes, mener partiet.
Danmarksbloggen vil istedet opfordre Venstre-folk – og Venstre-støtter – til at købe nogen af de tomme huse, som der er så mange af i fx Vest- og Nordjylland samt Lolland-Falster.
På den måde vil Venstrefolk med hang til fri luft stadig komme på landet og bo, men uden at det skader naturen.
For det gør det nemlig, hvis man bygger tæt ved vandet. Dyr, planter og landskab lider – og samtidig kan det være svært for alle andre end lige husejeren at få adgang til vandet. Så det drejer sig også om at give alle danskere lige muligheder.
Læg dertil at det er enestående, at vi har den vilde og uspolerede kyst. Noget, som også 9 ud af 10 danskere mener. Noget, som også turisterne søger til Danmark for at opleve.
Der er med andre ord ingen argumenter for Venstres forslag – men derimod mange, både miljø- og samfundsmæssige imod. Også det endnu ikke-nævnte: At ved at droppe at bygge i vandkanten, men i stedet købe allerede-eksisterende huse, så vil den stigende affolkning i nogle områder også kunne om ikke stoppes, så dog formindskes.
Dét kunne blive helt historisk. For i så fald vil det blive første gang, at Venstre-folk eller Venstre-støtter gør noget godt for samfundet.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danmark i udlandet, Miljø & Natur, Viden & Teknologi | Tagget Danmark, dyr, huse, kyst, kyster, kystlinie, natur, planter, strand, vandet, Venstre | Skriv et svar
Dansk Teater 300 år – og Holberg
Kulde og mørke forude …
50 kvinder på Kgs. Nytorv: Hvem kender du?
Anmeldelse: “Vikings. Te rise and fall”
Zandra tanisha villafane til Dystopisk mareridt: Kun duer og måger er tilbage på Rådhuspladsen
Zandra tanisha villafane til Dystopisk mareridt: Kun duer og måger er tilbage på Rådhuspladsen
Daddy Dennis til Kærlighedens fire former – og så den femte kærlighed
bo til Kærlighedens fire former – og så den femte kærlighed
Sigrid Jonasson til En finanslov uden visioner